Coba jelasin Filemografi dari Nur Fazura dalam bahasa melayu dong

Sepanjang kerjayanya, Fazura telah memenangi pelbagai anugerah termasuk Festival Filem Malaysia bagi Pelakon Wanita Terbaik menerusi Manisnya Cinta Di Cappadoccia (2014) dan Pelakon Harapan Wanita menerusi Bicara Hati (2004). Beliau juga memenangi Anugerah Skrin 2009 bagi Pelakon Pembantu Wanita Terbaik (Filem) menerusi Pisau Cukur (2009) dan pencalonan bagi kategori sama menerusi Kami Histeria (2014) dan pencalonan bagi Pelakon Wanita Terbaik (Filem) menerusi Manisnya Cinta Di Cappadoccia di Anugerah Skrin 2014. Biarpun disifatkan sebagai artis popular dan sensasi sejak awal penglibatan dalam bidang seni, namun Fazura tidak pernah meraih sebarang pencalonan akhir di Anugerah Bintang Popular Berita Harian yang menggunakan kaedah undian akhbar sehinggalah pada tahun 2016 ketika format pengundian berubah kepada digital beliau berhasil dicalonkan dan memenangi gelaran Pelakon Filem Wanita Popular sekaligus meletakkan nama beliau sebaris dengan sebilangan pelakon yang pernah meraih gelaran pelakon terbaik dan popular seperti Fauziah Ahmad Daud, Erma Fatima, Erra Fazira, Amy Mastura, Maya Karin dan Lisa Surihani. Pada 2014 dan 2015, beliau memenangi dua pencalonan di Anugerah Majlis Pengkritik Filem Kuala Lumpur, iaitu Pelakon Wanita Terbaik menerusi Manisnya Cinta Di Cappadoccia dan Pelakon Pembantu Wanita Terbaik menerusi perannanya dalam Kami Histeria.